	ชื่อไฟล์ : Turtle&Jellyfish

	ประเภทการประกวด : สิ่งมีชีวิตที่ใกล้สูญพันธุ์ (endangered species)

	ชื่อภาพ :    “อย่าหนีนะ”

	ชื่อผู้ถ่าย :   สุเมตต์ ปุจฉาการ

	สถานที่ถ่าย :  นอกแนวปะการัง ทิศเหนือ เกาะสอง (เกาะปายัง) หมู่เกาะสิมิลัน อำเภอคุระบุรี จังหวัดพังงา

	คำอธิบายรายละเอียดภาพ : เต่าตนุ (Green sea turtle, Chelonia mydas) กำลังว่ายเข้าหาอาหารคือ แมงกะพรุนไฟ (Fire jellyfish, Versuriga anadyomene) ในขณะที่แมงกะพรุนพยายามหนีสุดชีวิต ภาพนี้แสดงให้เห็นชัดเจนว่า เต่าทะเลกินแมงกะพรุนเป็นอาหาร (ผู้ถ่ายตัดสินใจถ่ายบันทึกเป็นภาพวิดีโอไว้เนื่องจากเป็นภาพที่พบเห็นได้ยากมาก) สีและเนื้อของแมงกะพรุนคล้ายกับถุงพลาสติก เมื่อเราทิ้งถุงพลาสติกลงไปในทะเลอาจทำให้เต่าทะเลเข้าใจผิดคิดว่าเป็นแมงกะพรุนและกินถุงพลาสติกเข้าไป แต่กระเพาะอาหารของเต่าทะเลไม่มีน้ำย่อยที่สามารถย่อยถุงพลาสติกได้จึงอุดตันในทางเดินอาหารจนทำให้เต่าทะเลเสียชีวิตในที่สุดและผลที่ตามมาคือเต่าทะเลในธรรมชาติก็ยิ่งลดจำนวนลงไปอีก ภาพนี้สามารถใช้รณรงค์สร้างจิตสำนึกให้ประชาชนไม่ทิ้งขยะลงในทะเล ปัจจุบันเต่าตนุจัดอยู่ในบัญชีรายชื่อสัตว์ใกล้สูญพันธุ์ของ IUCN Red List ตั้งแต่ปี พ.ศ. 2525

	รายละเอียดเกี่ยวกับกล้อง : กล้อง Canon powershot G11 เปิดโหมดถ่ายภาพ P แบบ  Autofocus และเปิดแฟลช; White Balance โหมดใต้น้ำ (Underwater) ปรับสีและแสงของภาพเป็น auto level และตัดภาพบางส่วน (cropping)ที่เป็นน้ำทะเลออก


